hotchpotch/miracl-hf-unified huggingface dataset:
Treasure
Treasure Co. Ltd (トレジャー) on japanilainen videopelejä kehittävä yritys, jonka perusti joukko Konamin entisiä työntekijöitä 19. kesäkuuta 1992. Treasure on tunnettu kiivaista toimintapeleistään, ja suuresta määrästä pelaamiseen laitetusta luovasta työstä. Pelin suunniteluvaiheessa yleensä otetaan kyseisen genren perusrunko, ja lisätään siihen jotain uutta kontrolleissa tai tasosuunnittelussa. Yritys tunnetaan myös peliensä pomotaisteluista, johon pelit yleensä keskittyvät. Treasure tunnettiin myös politiikastaan olla tuottamatta jatko-osia peleilleen, mutta yrityksen työntekijät ovat useasti sanoneet, ettei kyseistä sääntöä ole edes olemassa.
Tähdellä ('*') merkittyjä pelejä ei ole julkaistu Pohjois-Amerikassa/Euroopassa/Australiassa.
Birendra
Birendra Bir Bikram Shah Dev (विरेन्द्र वीर विक्रम शाह देव; 28. joulukuuta 1945 – 1. kesäkuuta 2001, Nepalin ajanlaskun mukaan 2002–2058) oli Nepalin kuningas vuodesta 1972 kuolemaansa saakka.
Birendran vanhemmat olivat kuningas Mahendra ja kuningatar Indra. Hänet julistettiin kruununperijäksi 1955 (1. Chaitra 2011). Birendra koulutettiin parhaissa oppilaitoksissa Euroopassa, Aasiassa ja Amerikassa, kuten Eton Collegessa, Tokion yliopistossa ja Harvardin yliopistossa, ja hän matkusti paljon ennen valtaistuimelle nousuaan 1972 (Nepalin kalenterin mukaan vuonna 2031).
Birendra hallitsi yksinvaltaisesti 18 vuotta. Vuonna 1980 hän järjesti kansanäänestyksen ja 1990 otti kansanäänestyksen jälkeen käyttöön monipuoluejärjestelmän. Poliittiset levottomuudet ja sosiaaliset ongelmat aiheuttivat tyytymättömyyttä ja vuonna 1996 maolainen puolue aloitti aseellisen vastarinnan monarkian päättämiseksi.
Birendra sai muun muassa brittiläisen sotamarsalkan arvon 1980 ja Suomen Valkoisen Ruusun suurristin ketjuineen 1989.
Vuonna 2001 Birendran ja kuningatar Aiswaryan sekä lukuisia muita hovin jäseniä surmasi huumeiden ja alkoholin vaikutuksen alaisena ollut kruununprinssi Dipendra, joka julistettiin kuninkaaksi ennen hänen kuolemaansa sairaalassa.
Kuningas Birendra syntyi Narayanhityn Kuninkaallisessa Palatsissa Katmandussa Nepalissa esikoisena silloiselle kruununprinssi Mahendralle ja tämän ensimmäiselle vaimolle, kruununprinsessa Indra Rajya Laxmille.
Kuningas Birendra opiskeli kahdeksan vuotta jesuiittakoulussa, St Joseph's Collegessa, Darjeelingissa. Birendrasta tuli kruununprinssi maaliskuun 13. päivä 1955, kun hänen isoisänsä kuningas Tribhuvan kuoli, ja isänsä Mahendra nousi valtaistuimelle.
Kotorosl
Kotorosl tai Kotorost () on Volgan oikea sivujoki Jaroslavlin alueella Venäjällä. Joki virtaa Nerojärveltä lähellä Rostovia Karabihan läpi ja yhtyy Volgaan Jaroslavlissa. Keskiajalla joki oli tärkeä strategisesti, koska se yhdisti Rostovin isoihin vesireitteihin. Kotoroslin pääsivujoki on Ustjejoki, joka virtaa Semibratovon läpi Borisoglebiin.
Karabiha
Karabiha () on kylä Jaroslavlin alueella Venäjällä. Suuri venäläinen runoilija Nikolai Nekrasov asui ja työskenteli siellä jonkun aikaa ja sen johdosta kylässä on nykyään Nekrasovin museo.
Dipendra
Dipendra Bir Bikram Shah Dev (27. kesäkuuta 1971 – 4. kesäkuuta 2001) oli Nepalin kruununprinssi ja kuningas 1. kesäkuuta – 4. kesäkuuta 2001. Uutisraporttien mukaan hän surmasi koko perheensä kuninkaallisella lounaalla 1. kesäkuuta 2001. Dipendra haavoittui myös kuolettavasti, joko oman käden kautta tai syypäänä olivat vartijat, ja hänestä tuli virallisesti kuningas kolmen päivän ajaksi hänen maatessaan koomassa sairaalassa.
Dipendra oli kuningas Birendran ja kuningatar Aishwaryan vanhin poika. Hänet koulutettiin Eton Collegessa Englannissa. 18-vuotiaana hänestä tuli perinteen mukaisesti jumala. Nepalissa hän kävi Tribhuvanin yliopistoa Kirtipurissa ja kuninkaallista sotilasakatemiaa.
Syynä veritekoon saattoi olla avioliittokiista. Dipendra olisi halunnut morsiamekseen Devyani Ranan, joka kuului Ranan sukuun, joka oli hallinnut Nepalia perinnöllisinä pääministereinä vuoteen 1951 ja johon kuningassuku siksi suhtautui epäluuloisesti. Hänen äitinsä kielsi kuitenkin avioliiton.
Dipendran kuoleman jälkeen häntä seurasi kuninkaana hänen setänsä prinssi Gyanendra.
Arizona Dream
Arizona Dream on Emir Kusturican ohjaama, vuonna 1993 Euroopassa ensi-iltansa saanut elokuva. Elokuvan pääosissa ovat muun muassa Johnny Depp, Vincent Gallo, Lili Taylor ja Faye Dunaway. "Arizona Dream" on Kusturican ainoa englanninkielinen teos.
Nero (järvi)
Nero () on hyvin matala ja eutrofinen järvi Jaroslavlin alueella Venäjällä. Järven pinta-ala on 54,4 km², suurin pituus 13 km, leveys 8 km, keskisyvyys 1,3 m ja suurin syvyys 3,6 m. Järven pohjaa peittää paksu silttikerros. Järvi laskee Vjoksa-joen kautta Kotorosliin ja edelleen Volgaan. Sen rannalla sijaitsee Rostovin kaupunki.
Alueella on ollut asutusta jo 6 000 vuotta sitten. Merjalaisilla oli pääkaupunkina järven etelärannalla sijainnut Saran muinaiskaupunki, Sara-joen suulla. Itäslaavit saapuivat alueelle 800-luvulla.
Astronautin vaimo
Astronautin vaimo ("The Astronaut’s Wife") on Rand Ravichin ohjaama ja käsikirjoittama jännityselokuva, joka sai ensi-iltansa vuonna 1999. Elokuvan pääosissa esiintyvät Charlize Theron ja Johnny Depp.
Elokuva kertoo ala-asteen opettaja Jillian Armacostista, jonka aviomies Spencer Armacost on NASA:n astronautti. Spencer lähetetään avaruuteen, jossa hänelle ja hänen kollegalleen sattuu miltei kohtalokas onnettomuus. Maahan palattuaan Spencer päättää lopettaa työnsä ja muuttaa Jillianin kanssa New Yorkiin. Kaikki vaikuttaa olevan hyvin, kunnes Jillian tulee raskaaksi ja Spencer alkaa käyttäytyä kummallisesti.
Jaakko II (Skotlanti)
Jaakko II (16. lokakuuta 1430 – 3. elokuuta 1460) oli Skotlannin kuningas vuosina 1437–1460. Hän oli Jaakko I:n ja Joan Beaufortin poika. Hänellä oli kaksoisveli, Alexander Stuart, joka kuitenkin kuoli melko pian syntymänsä jälkeen. Hänellä oli myös kuusi sisarta, jotka avioituivat Euroopan hallitsijasukuihin.
Jaakko peri kruunun alle seitsemän vuoden vanhana, joten maata hallitsivat todellisuudessa useat sijaishallitsijat. Hänen isänsä salamurhattiin Walter Stuartin valtaannousuyrityksessä, mutta vallankaappausta yrittäneet vangittiin ja teloitettiin. Vuosina 1437–1439 Douglasin jaarli, Archibald, huolehti hallinnosta. Hänen kuolemansa jälkeen valta jaettiin William Crichtonin, Sir Alexander Livingstonin ja lordikanslerin kesken, sillä maassa oli pulaa tarpeeksi korkea-arvoisista jaarleista ottamaan yksin vastuuta kuningaskunnasta. Douglasin jaarlin valtaa haluttiin hajottaa, ja edesmenneen Archibaldin kaksi poikaa teloitettiin. Douglasin jaarlin arvonimi ja valta-asema siirtyivät James Douglasille. Hän kuitenkin kuoli pian tämän jälkeen ja hänen pojastaan Williamista tuli kahdeksas Douglasin jaarli, ja valta alkoi keskittyä tälle.
Vuonna 1449 nuori kuningas Jaakko II astui valtaan, mutta Douglasin jaarli ja William Crichton jatkoivat valtapeliään maan johdossa, eikä Jaakon annettu hallita ilman heitä. Kuningas ei kuitenkaan suostunut tähän ja kamppaili vuosina 1451–1455 päästäkseen eroon erityisesti Douglaseista. Lopulta Jaakko syytti jaarlia juonittelusta ja surmasi tämän. Vuodet 1452–1455 maa oli sisällissodan kaltaisessa tilassa, kun Jaakko yritti murentaa loputkin Douglasien laajalle levittäytyneestä vallasta. Toukokuussa 1455 Jaakko kuitenkin kukisti vastustajansa lopullisesti Arkinholmin taistelussa. Kruunu otti Douglaseille kuuluneet alueet haltuunsa ja ajoi jaarlin maanpakoon Englantiin.
Jaakolla oli vihdoinkin vapaus hallita parhaaksi katsomallaan tavalla. On väitetty, ettei yksikään Skotlannin kuningas hänen jälkeensä kohdannut yhtä suurta valtaistuimen uhkaajaa. Uhan kukistamisen myötä kuninkaan rooli maan johdossa lujittui. Kuolemaansa saakka Jaakko oli aktiivinen kuningaskunnan hallitsija. Hän yritti valloittaa Orkneysaaret, Shetlandinsaaret ja Mansaaren, muttei onnistunut pyrkimyksissään. Hän matkusti ympäri Skotlantia ja keksi keinon ansaita rahaa armahtamalla vakavista rikoksista. Vuonna 1458 häntä kritisoitiin kuninkaana, muttei voida olla varmoja kuinka kuningaskunta olisi kehittynyt, jos hän olisi elänyt ja hallinnut kauemmin.
Jaakon pyrkimys oli lujittaa Skotlannin asemaa, ja vuonna 1460 hän päätti, että alueen viimeinen Englannin hallussa oleva linna olisi vallattava. 3. elokuuta yksi Skotlannin tykeistä kuitenkin räjähti surmaten kuninkaan. Skotlantilaiset jatkoivat hyökkäystä ja valtasivat onnistuneesti Roxburghin linnan.
1449 Jaakko avioitui Gueldersin Marian kanssa. He saivat seitsemän lasta:
Little Earthquakes
Little Earthquakes on yhdysvaltalaisen laulaja-pianisti Tori Amosin ensimmäinen soololevy. Little Earthquakesiä pidetään usein hänen parhaana levynään.
Ennen Little Earthquakesiä Amos oli julkaissut pop-levyn Y Kant Tori Read samannimisen bändin kanssa 1988. Levy kuitenkin floppasi ja bändi hajosi. Levyn julkaissut Atlantic Records kuitenkin piti Amosin sooloartistina ja vuonna 1992 julkaistusta soololevystä tuli menestys. "Little Earthquakesin" kappaleet ovat Amosin säveltämiä ja yhdistelevät poppia, rockia ja klassista musiikkia. Piano on tärkein instrumentti.
Sanoituksissaan Amos käsittelee hyvin henkilökohtaisia asioita. A cappella -laulu "Me and a Gun" kertoo Amosille 1980-luvulla sattuneesta kauhukokemuksesta kun hänet raiskattiin esiintymisen jälkeen. Useat muista lauluista kertovat Amosin selviytymisestä ja eheytymisestä pahoista kokemuksista. "Winter" kertoo itsenäistymisestä ja tyttären suhteesta isäänsä. "Tear in Your Hand" kertoo erosta ja viittaa myös Neil Gaimanin fantasiasarjakuvaan "The Sandman" esimerkiksi säkeessä "If you need me, me and Neil will be hanging out with the Dream King." B-puolet
Suomen luovin kunta
Suomen luovin kunta oli Suomen Kuntaliiton, Suomen Keksijäin Keskusliiton ja Suomen Yrittäjien vuosittain vuosina 1998-2009 myöntämä nimitys. Luovimman kunnan valinnassa kiinnitettiin erityisesti huomiota kunnanhallinnon toimintatapoihin, keksintö- ja innovaatiotoiminnan tuloksiin sekä kunnan yrittäjäilmastoon.
EastEnders
EastEnders on brittiläisen yleisradioyhtiön BBC:n tuottama saippuadraamasarja. Sarjaa on tehty vuodesta 1985 lähtien ja kesäkuun 2009 mennessä jaksoja on esitetty Britanniassa yli 3 790 kappaletta. Se on Britannian katsotuimpia televisiosarjoja.
Sarja kertoo Lontoossa sijaitsevassa kuvitteellisessa Walfordin kaupunginosassa Albert Squaren naapurustossa asuvista alemman keskiluokan ihmisistä. Sarja perustuu monenlaisiin ihmisiin eri yhteiskuntaluokista ja etnisistä taustoista. Sarjan henkilöt asuvat tavanomaisissa brittiläisissä rivitaloissa. Keskeisimpiä paikkoja sarjassa ovat muun muassa lähibaari ja idyllinen tori.
Suomessa sarjaa alettiin esittää MTV3-kanavalla 1. kesäkuuta 2009 arki-iltapäivisin, kaksi jaksoa peräkkäin. Esittäminen aloitettiin 206. tuotantokauden jaksolla 9. Sarjaa on sittemmin esitetty Subilla.
Yksi sarjan päähenkilöistä on Adam Woodyattin esittämä Ian Beale, joka on ollut sarjassa mukana alusta alkaen.
Finnhits
Finnhits on kokoelma suomalaisia 1970- ja 1980-luvun suosikki-iskelmiä. Kokoelma oli jatkoa Finnlevyn 1960-luvun alkupuolelta lähtien julkaisemille Toivekonsertti-kokoelmille.
1970-luvun Finnhits käsittää 10 albumia, jotka julkaistiin LP-levyllä ja C-kasetilla. Myöhemmin myös 1980-luvun alun suosikki-iskelmistä ilmestyi "80-luvun Finnhits" -kokoelmia neljä albumia. Kokoelmat ovat saatavissa myös CD-levyinä.
Vuonna 1986 ilmestyi vielä albumi "Finnhits – 15 huippuhittiä (1986)".
Finnhits-kappaleita löytyy nykyään myös karaokelevyiltä.
"Tupla Finnhits 9-10""Tupla Finnhits 9-10""Tupla Finnhits 11-12""Tupla Finnhits 11-12""Tupla Finnhits 13-14""Tupla Finnhits 13-14"
From the Choirgirl Hotel
From the Choirgirl Hotel on yhdysvaltalaisen laulaja-pianisti Tori Amosin levy vuodelta 1998. From the Choirgirl Hotel on Amosin neljäs sooloalbumi. Toisin kuin Amosin edellisissä levyissä, Amosin soittaman pianon lisäksi säestyksessä on rockbändi. Levyn kaikki kappaleet ovat Amosin säveltämiä ja monet omakohtaisia. From the Choirgirl Hotelin useammat kappaleet käsittelevät synkkiä aiheita. Useiden kappaleiden (esimerkiksi Spark ja Playboy Mommy) teemana on keskenmeno ja siitä aiheutunut suru ja ahdistus, jonka Amos itse koki kolme kertaa. Synkkien kappaleiden joukousta erottuu energinen Raspberry Swirl.
B-puolet
Welcome to Sunny Florida
Welcome to Sunny Florida on laulaja-lauluntekijä Tori Amosin vuonna 2004 ilmestynyt musiikki-DVD/CD. DVD sisältää West Palm Beachissä Floridassa 2003 pidetyn konsertin, Amosin ja hänen äitinsä haastattelut sekä backstage-materiaalia. Konsertissa Amos laulaa ja soittaa Bösendorfer-pianoa ja sähköurkuja, bassoa soittaa Jon Evans ja rumpuja Matt Chamberlain. Welcome to Sunny Florida nousi ykköseksi Ison-Britannian ja kakkoseksi Yhdysvaltojen:n musiikki-DVD-julkaisujen listalla.
DVD:n mukana on "Scarlet's Hidden Treasures" -niminen EP, joka sisältää kuusi Amosin Scarlet's Walk-levyltä poisjäänyttä kappaletta.
Jammu
Jammu on kaupunki tasangolla lounaisessa Jammun ja Kashmirin osavaltiossa Intian pohjoisosassa. Jammussa asuu noin 378 000 asukasta (2001). Etelästä tuleva rautatie päättyy Jammuun.
Jammun lentoasema sijaitsee noin kahdeksan kilometrin päässä kaupungista.
Kaupungin yliopisto perustettiin vuonna 1969.
Jammun piiri on ainoa alue Kashmirissa, jossa on hinduenemmistö, noin 66 prosenttia asukkaista.
Edea
Edea on suomalainen etnistä musiikkia esittävä yhtye. Yhtyeen keulahahmo on laulaja Marika Krook.
Edea edusti Suomea vuoden 1998 Eurovision laulukilpailussa sijoittuen 25 kilpailijan joukossa sijalle 15. Yhtye esitti Euroviisuissa kappaleen "Aava", jonka sanat pohjautuivat muinaiseen pohjoiseurooppalaiseen symbolikieleen. Kappale koostui sanoista "aava", "maa", "avaa", "avara", "kauneus", "suuruus" ja "Isa".
Ulla-Lena Lundberg
Ulla-Lena Lundberg (s. 14. heinäkuuta 1947 Kökar, Ahvenanmaa) on suomenruotsalainen kirjailija. Hänelle myönnettiin vuoden 2012 Finlandia-palkinto teoksesta "Jää".
Lundberg on filosofian maisteri (1985) ja Åbo Akademin kunniatohtori (1993). Hänet nimettiin taiteilijaprofessoriksi vuosiksi 1994–1999. Hän asui lähes neljäkymmentä vuotta Porvoossa mutta muutti Maarianhaminaan 2010-luvulla. Vuonna 2018 hän palaa Porvooseen, sillä hänet valittiin Runoilijakodin asukkaaksi.
Lundbergin teoksista "Leo" käsittelee ahvenanmaalaisten talonpoikien purjehdusta 1800-luvun puolivälistä lähtien. Päähenkilö on 15-vuotias poika, jonka isä on tehnyt itsemurhan maatilan suurien velkojen vuoksi. Poika alkaa rakentaa alusta maksaakseen korot ja toivottavasti velatkin. "Kuninkaan Anna" ja "Kökarin Anna" kertovat Annan elämästä 1900-luvulla: lapsuus Kökarissa, rakkaussuhde Tukholmassa, opettajana Paraisilla ja Loviisassa. "Allt kan man önska sig" käsittelee Afrikkaa ja Ahvenanmaata etnologin näkökulmasta.
Lundberg on ollut neljästi ehdokkaana Finlandia-palkinnon ja kolmesti Pohjoismaisen kirjallisuuspalkinnon saajaksi.
Sun Wen
Sun Wen (s. 6. huhtikuuta 1973) on entinen kiinalainen naisjalkapalloilija.
Sun nousi Kiinan maajoukkueeseen jo 17-vuotiaana. Hän voitti vuoden 1999 maailmanmestaruuskilpailuissa Golden Bootin ja Golden Ballin. Sun olikin sinä vuonna ensimmäisenä naisena ehdolla Aasian jalkapalloliiton parhaaksi pelaajaksi. Vuonna 2002 Sun äänestettiin vuosisadan parhaaksi naisjalkapalloilijaksi yhdessä Michelle Akersin kanssa. Sun lopetti jalkapallouransa loukkaantumisen takia 2006.
Nawal
Nawal (oik. Nawal Mlanao, s. 1965 Komorit) on komorilainen laulaja ja lauluntekijä. Hän syntyi musikaaliseen sukuun Komoreilla ja asui nuorena jonkin aikaa myös Ranskassa. Vuonna 1985 hän palasi synnyinmaahansa.
Hänen ensimmäinen albuminsa "Kweli" julkaistiin vuonna 2001. Hän on myös yksi "Sahel Operan" (2005) säveltäjistä.
Nawal soittaa useita soittimia, kuten gambusia, dafia ja kitaraa. Nawalin kappale "Hima" oli mukana Putumayo World Musicin kokoelmalevyllä "Women of Africa" (2004).
Anna Gavalda
Anna Gavalda (s. 1970 Boulogne-Billancourt, Ranska) on ranskalainen kirjailija.
Gavalda ponkaisi pienen marginaalikustantamon listoilta lyhyessä ajassa lukijoiden ja kriitikoiden suosikiksi. Hänen kirjojaan on myyty miljoonia kappaleita, ja niitä on käännetty 30 kielelle. Suomeksi hänen tuotannostaan on julkaistu nuortenromaani "35 kiloa toivoa", novellikokoelma "Kunpa joku odottaisi minua jossakin" ja neljä romaania: "Viiniä keittiössä", "Kimpassa", "Lohduttaja" ja "Karkumatka". Gavaldan romaanit kuvaavat nykyajan Ranskaa kepeästi ja humoristisesti.
Anna Gavalda asuu Pariisissa kahden lapsensa kanssa. Hänen kustantajansa Suomessa on Gummerus, ja Gavalda vieraili Suomessa keväällä 2003.
"Kimpassa"-romaanista on tehty myös samanniminen ranskalainen elokuva, jossa pääosaa esittää Audrey Tautou.
Putumayo World Music
Putumayo World Music on Dan Storperin vuonna 1993 perustama yhdysvaltalainen levy-yhtiö. Se on keskittynyt maailmanmusiikin levytysten julkaisuun. Kaikkien levyjen kannet on piirtänyt Nicola Heindl.
ΜTorrent
µTorrent (tai uTorrent) on ilmainen mainosrahoitteinen BitTorrent-ohjelma Androidille, Windowsille ja OS X:lle. Ohjelma suunniteltiin käyttämään vähän tietokoneen resursseja ja samalla tarjota toiminnallisuuksia muihin suuriin BitTorrent-ohjelmiin, kuten Vuzeen tai BitCometiin. Ohjelman ensimmäiset versiot tulivat tunnetuiksi keveydestään ja hyvin kohtuullisista laitevaatimuksista, joihin kuuluu 486-luokan suoritin, Windows 95 ja 14 megatavua keskusmuistia. µTorrentin keveyden osasyynä on sen C++-ohjelmoinnissa käytetyt omatekoiset erityiskirjastot valmiiden oletuskirjastoiden sijaan.
7. joulukuuta 2006 BitTorrent Inc. ilmoitti ostaneensa µTorrent AB:n. Käytännössä kauppa tarkoitti sitä, että BitTorrent Inc otti haltuunsa µTorrentin kehitystyön. Viimeinen BitTorrent Inc:n ulkopuolella kehitetty versio oli 1.6.
µTorrent sisältää paljon ominaisuuksia, joita on totuttu näkemään vain suurissa ja kehittyneissä BitTorrent-ohjelmissa (Vuze, BitTornado).
Suunnitteilla on myös Linux- ja Mac OS-versiot. (µTorrent toimii Linuxilla Winellä ja Cedegalla)Alkuvaiheessa µTorrent sisälsi torrent-haun, joka ohjattiin nanotorrent-sivuston kautta näyttäen samalla mainoksia. Käyttäjät epäilivät tämän toiminnon olevan riski yksityisyydelle, koska mainoksien yhteydessä voitiin tallentaa käyttäjän IP-osoitteet sekä hakuhistoria. Tästä ominaisuudesta luovuttiin käyttäjien palautteen johdosta.
Versioon 1.8.2 kehittäjät joutuivat lisäämään valinnaisen Ask.com-selainlisäosan osaksi ohjelman asennusta lisärahoituksen saamiseksi. Myöhemmin vuoden 2010 aikana tuo korvattiin Conduit Enginellä, joka luetaan adwareksi korvaten käyttäjän selaimessa kotisivun ja hakukoneen, sekä asentamalla selainlisäosan käyttäjän koneelle.
Vuoden 2012 elokuussa BitTorrent ilmoitti lisäävänsä mainontaa µTorrentin ilmaisversiossa. Käyttäjien aktiivisen palautteen johdosta 3.2.1 versiosta eteenpäin mainokset on mahdollista piilottaa ohjelman valikoista.
Versiosta 3.2.2 eteenpäin µTorrent sisältää "Featured Torrent" mainoslinkkejä.
Helmikuussa 2015 käyttäjät huomasivat µTorrentin asentavan heidän tietokoneilleen EpicScale-nimisen kryptovaluuttalouhijan ilman käyttäjän lupaa päivityksen yhteydessä.
Vuoden 2015 heinäkuussa useat virustorjuntaohjelmistot lisäsi µTorrentin asennustiedoston mustalle listalle estäen sen suorittamisen. Selaimista Google Chrome estää pääsyn µTorrentin kotisivulle siellä löytyvien käyttäjälle haitallisten ohjelmien vuoksi.
PC Magazine ylisti µTorrentia kevyeksi ja monipuoliseksi ohjelmaksi vuonna 2006, sekä listaten sen heidän "Best free 157 software tools" -listauksessa vuonna 2008. PC World mainitsi ohjelman heidän "101 Fantastic freebies" -artikkelissa ja TorrentFreak kehui µTorrentia parhaaksi torrent-ohjelmaksi.
Arbor Networksin tutkimuksen mukaan µTorrentin vuonna 2008 lisäämä IPv6-tuki lisäsi IPv6:n käyttöä 15-kertaiseksi.
Vuonna 2009 µTorrentilla oli 52 miljoonaa käyttäjää. Vuonna 2011 vastaava luku oli 132 miljoonaa joka tarkoitti 47,97% markkinaosuutta torrent-ohjelmien keskuudessa.
Likiverkko
Likiverkko ("omaverkko", "henkilökohtainen verkko", engl. "Personal Area Network", PAN) on tiedonsiirtoverkko, jossa henkilökohtaiset elektroniset laitteet voivat kommunikoida keskenään. Tietokone, matkapuhelin, tulostin, kuvanlukija ja muut mahdolliset laitteet voidaan verkottaa keskenään. Näistä puhelinta tai tietokoneen verkkoliitäntää voidaan sitten käyttää yhdyskäytävänä lähiverkkoon tai Internetiin.
PAN lyhennettä käytetään myös puhuttaessa Public Access Network (kuten panOulu) -tyyppisistä verkoista.
Verkko voidaan toteuttaa USB-kaapeleilla ja porttitoistimilla, langattomilla Bluetooth-laitteilla, infrapunalla tai FireWire-liitännöillä.
Langaton likiverkko eli WPAN (engl. "Wireless Personal Area Network") on verkko, jolla erilaiset verkkolaitteet voidaan yhdistää ilman kaapeleita. Verkon kantama on metristä muutamaan kymmeneen metriin. WPAN on kantomatkaltaan lyhyempi kuin tunnetumpi WLAN-verkko (engl. "Wireless Local Area Network"). Toisaalta WPAN:in kantomatka on suurempi kuin WBAN-verkon (engl. "Wireless Body Area Network"). WPAN-termi tarkoittaa IEEE:n 802.15-standardia. Käytännön sovelluksia ovat Bluetooth (IEEE 802.15.1) ja ZigBee (IEEE 802.15.4).
On kehitetty myös ihmisen ihoa tiedonsiirrossa hyväkseen käyttävää teknologiaa. Tämä mahdollistaisi kuvan siirtämisen puhelimesta aurinkolaseihin, jotka toimisivat samalla näyttöinä, sekä sormuksien käyttämisen lähettiminä ja vastaanottimina muihin verkkoihin. Ihon tiedonsiirtokapasiteetiksi on mitattu 10Mb/s.
Likiverkon konseptin kehitti Thomas Zimmerman ja joukko muita tutkijoita M.I.T:n medialaboratoriossa.
Justus Lipsius
Justus Lipsius, tunnettu myös nimillä Joost Lips ja Josse Lips (18. lokakuuta 1547 – 23. maaliskuuta 1606) oli flaamilainen kielentutkija ja humanisti.
Hänet lähetettiin nuorena jesuiittojen kouluun Kölniin, mutta vanhemmat siirsivät hänet Leuvenin katoliseen yliopistoon, koska pelkäsivät poikansa kääntyvän jesuiitaksi. Hän pääsi kahdeksi vuodeksi Vatikaaniin kardinaalin seurueeseen. Siellä hän käytti vapaa-aikansa latinalaisten klassikoiden ja vanhojen käsikirjoitusten tutkimiseen.
Hän liikkui sujuvasti Keski-Euroopan eri yliopistojen välillä, vaikka ne kuuluivat eri uskontokunnille. Tuotteliaimmat vuotensa Lipsius vietti kalvinistisessa Leidenissä. Vuonna 1590 hän siirtyi Mainziin ja palasi katolisen kirkon huomaan. Kääntyminen herätti huomiota katolisessa maailmassa. Lipsiukselle sateli kutsuja Italian, Itävallan ja Espanjan hoveista ja yliopistoista, mutta hän valitsi synnyinmaansa ja otti vastaan Leuvenin yliopiston latinan kielen professorin viran. Virkaan ei sisältynyt opetusvelvollisuutta. Sen sijaan hän toimi virkaa rahoittavan Espanjan kuninkaan yksityisenä neuvonantajana ja historiankirjoittajana. Tämän ajan teoksia ovat "De militia romana" (1595) ja "Lovanium" (1605), joista piti tulla Brabantin yleisen historiateoksen johdantoluku.
Lipsiuksen merkittävimpänä tuotantona pidetään sarjaa esseitä antiikin stoalaisuudesta, tunnetuin niistä on "De Constantia", "Muuttumattomuudesta" vuodelta 1584. Hänen muotoilunsa vaikutti useisiin saman ajan oppineisiin, ja vaikutti uusstoalaisuudeksi kutsutun liikkeen syntymiseen.
EU:ssa ylimmän poliittisen elimen, Euroopan neuvoston, rakennus nimettiin 1995 Justus Lipsius-rakennukseksi, ja 2006 lyöty 10 euron juhlakolikko on hopeinen Justus Lipsiuksen muistokolikko.
Bernardino Telesio
Bernardino Telesio (1509–1588) oli italialainen renessanssifilosofi ja luonnontieteilijä. Hän opiskeli syntyi Calabriassa, Etelä-Italiassa, mutta opiskeli Milanossa, Roomassa ja Padovassa. Kunnon renessanssioppineen tavoin hän sisällytti opintoihinsa sekä klassikoita, luonnontieteitä että filosofiaa. Siltä pohjaltä hän kävi hyökkäykseen Padovassa ja Bolognassa kukoistanutta keskiaikaista aristotelelaisuutta vastaan.
Telesio hylkäsi akateemisen pohdiskelun ja ehdotti asioiden tarkastelunpohjaksi aistihavaintoja. Hän julkaisi luonnontieteen ilmiöitä selittäviä teorioita. Hänen käsityksensä kylmästä liikkumattomasta Maapallosta, jota kuuma Aurinko kiertää, todettiin pian virheelliseksi. Muutkin Telesioksen esseet sisältävät ontuvia argumentteja ja puutteita oleellisten tosiasioiden osalta, mutta samaan aikaan ne ovat myöhemmän empirismin edelläkävijöitä ja kuvastavat siirrosta asema-autoriteettien kunnoittamisesta kohti kokeellista tiedettä ja tutkijan omaa vastuuta.
Syracuse (New York)
Syracuse on kaupunki New Yorkin osavaltiossa Yhdysvalloissa. Vuonna 2010 kaupungissa oli 145 170 ja sen metropolialueella 732 117 asukasta.
Kaupungin suurin työnantaja on Syracusen yliopisto, jossa on 18 700 opiskelijaa ja 7 300 työntekijää. Kaupungissa on myös New Yorkin osavaltionyliopiston (SUNY) lääketieteen ja ympäristötekniikan koulut. Syracuse-Hancockin kansainvälinen lentokenttä sijaitsee kuusi kilometriä kaupungista pohjoiseen.
Syracuse Crunch on kaupungissa pelaava ammattilaisjääkiekkojoukkue AHL:ssä.
Syracusen ystävyyskaupunkeja ovat Tampere Suomessa ja Chiayi Taiwanissa.
Paraguayn jalkapallomaajoukkue
Paraguayn miesten jalkapallomaajoukkue edustaa Paraguayta kansainvälisissä miesten jalkapallon maajoukkekilpailuissa. Joukkue toimii Paraguayn jalkapalloliiton alaisuudessa. Joukkue on voittanut kahdesti Copa Américan (1953 ja 1979) ja selviytynyt kolmesti MM-kilpailuissa toiselle kierrokselle. 2004 Ateenan kesäolympialaisissa Paraguay saavutti hopeaa, joka oli maan kautta aikain ensimmäinen olympiamitali missään lajissa.
Paraguay osallistui jo kautta aikain ensimmäisiin jalkapallon MM-kilpailuihin, jotka järjestettiin vuonna 1930 Uruguayssa. Se pelasi myös vuoden 1950 kisoissa. 1958 Ruotsin kisoihin se selviytyi yllättäen voittamalla ratkaisevassa ottelussa Uruguayn maalein 5–0. Tuolloin joukkueessa pelasi lukuisia kansainvälisiä tähtiä kuten Juan Aguero, Jose Parodi, Juan Romero, Cayetano Ré ja Florencio Amarilla. Seuraavan kerran se pelasi MM-kisoissa vasta 28 vuotta myöhemmin vuonna 1986 Meksikossa, missä joukkueen tähti oli keskikenttämies Romerito. Kisoissa joukkue eteni toiselle kierrokselle, jolla se hävisi Englannille. Sittemmin Paraguay on selviytynyt neljästi MM-lopputurnaukseen ja päässyt kerran puolivälieriin asti.
Nuotti
Nuotti on musiikin kirjallisessa muistiinmerkitsemisessä eli nuottikirjoituksessa käytetty symboli, joka osoittaa sävelen korkeuden eli äänentaajuuden, sekä sen ajallisen keston annetussa tahtilajissa. Nuoteiksi voidaan lukea myös musiikin taukomerkinnät.
Nuottiviivasto on graafinen pohja, jossa on viisi viivaa. Nuottiviivastossa nuotit asetetaan viivojen päälle, niiden väliin sekä viivaston alle joko apuviivojen kanssa tai ilman. Nuotin pään sijainti ilmaisee sävelkorkeuden, nuotin muoto sen keston. Mitä korkeammalla nuotti on, sitä korkeammalta soitetaan tai lauletaan. Sävelen keston osoittavat nuottien aika-arvot. Myös tauoilla on omat aika-arvonsa. Nuottikirjoituksessa on yleisenä käytäntönä, että neljännestä viivasta ylöspäin nuottien varret piirretään alaspäin, mutta ohjetta sovelletaan luovasti ja vaihtelevasti.
Jos kahdeksaosa- tai sitä lyhempiä nuotteja on kaksi tai useampi peräkkäin, niissä olevat väkäset korvataan nuotteja yhdistävillä palkeilla. Myös 1/128-, 1/256- jne. nuotit voidaan vastaavalla tavalla muodostaa liittämällä nuotteihin lisää väkäsiä tai palkkeja, joista jokainen lyhentää keston aina puoleen entisestään, mutta ne ovat jo käytännössä harvinaisia.
Mikäli nuotin jäljessä on piste, nuotin kesto pitenee puolitoistakertaiseksi. Esimerkiksi puolinuotti, jonka jäljessä on piste, vastaa kestoltaan kolmea neljäsosanuottia.
Normaaleista nuoteista jokainen on kestoltaan puolet lähinnä suuremmasta. Triolissa nuotin kesto jaetaan poikkeavasti kolmeen yhtä suureen osaan. Jos esimerkiksi neljäsosanuotti on jaettava kolmeen osaan, ne merkitään kahdeksasosanuottien tavoin, mutta niiden yläpuolelle merkitään kaari ja sen ulkopuolelle numero 3.
Agostino Steuco
Agostino Steuco (1496–1549) oli italialainen oppinut ja Raamatun tutkija, yksi renessanssin filosofeista. Hän opetti kreikkaa ja hepreaa, teologiaa ja antiikin ajan historiaa. Hän työskenteli Sant Antonion luostarin kirjastossa ja myöhemmin Vatikaanin kirjaston prefektinä. Siinä välissä hän ehti olla myös piispana Kreetalla kahden vuoden ajan. Hän kirjoitti paljon tutkimuksia Raamatun tulkinnasta.
Steucolta on peräisin käsite "philosophia perennis" (”ikuinen filosofia”).
Östen Maununpoika
Östen Maununpoika (norjaksi "Øystein I Magnusson", n. 1088–1123) oli Norjan kuningas 1103–1123. Hänestä tuli kuningas yhdessä veljiensä Olavin ja Sigurdin kanssa heidän isänsä Maunu Paljassäären kuoltua vuonna 1103.
Sigurd lähti vuonna 1108 kolmeksi vuodeksi ristiretkelle, jolloin Östenistä tuli käytännössä Norjan hallitsija, sillä Olavi oli vielä hyvin nuori. Östen rakennutti Norjaan useita kirkkoja sekä luostarin Bergeniin. Hän myös keskitti hallintonsa Bergeniin. Olavi kuoli jo vuonna 1115, ja tämän jälkeen Östen ja Sigurd jakoivat vallan. Veljesten välillä oli jännitteitä, mutta ne eivät koskaan ehtineet kehittyä avoimeksi sodaksi. Östen kuoli vuonna 1123, ja Sigurdista tuli sen jälkeen yksin kuningas.
Skotti
Skotti tarkoittaa seuraavia:
Surma
Surma () on Suomen rikoslaissa rangaistavaksi säädetty henkirikos, jonka rangaistusasteikko on lievempi kuin tapossa mutta ankarampi kuin kuolemantuottamuksessa. Äidin vastasyntyneeseen lapseensa kohdistuvassa surmassa on usein kyse lapsensurmasta.
Suomen rikoslain 21. luvun 3 § mukaan:
Kuolemantapausta saatetaan toisinaan tutkia surmana, jos kuolemaan johtaneet tapahtumat ovat epäselviä. Tuomiot surmasta ovat kuitenkin hyvin harvinaisia.
Carnivore
Carnivore on yhdysvaltalainen thrash metal -yhtye, joka on toiminut vuodesta 1982. Yhtyeen musiikki yhdistelee hardcore punkkia ja thrash metalia. Musiikissa on myös kuultavissa doom metal -vaikutteita. Yhtye julkaisi lyhyen uransa aikana vain kaksi albumia ja kaksi demoa.
Ensimmäisen albumin, "Carnivoren" (1985), sanoitukset käsittelivät kolmannen maailmansodan jälkeistä maailmaa. Peter Steele otti noihin aikoihin paljon vaikutteita Mad Max -elokuvista. Sanoitukset käsittelivät ydinsotaa, miesten ylivaltaa ja maailmanloppua. Naispuolisissa faneissa närkästystä herättivät muun muassa sellaiset kappaleet kuin "Male Supremacy" ja "Predator".
Vuonna 1986 yhtye julkaisi demonauhan "Nuclear Warriors", joka sisälsi kolme esituotettua kappaletta tulevalta levyltä. Kappaleiden nimet ("Sex & Violence", "USA for USA", "Suck my dick") herättivät jo silloin huomiota. Tähän mennessä yhtyeen kitaristi Keith Alexander oli vaihtunut Marc Piovanettiin. Vuoden 1987 alussa yhtye julkaisi toisen albuminsa, "Retaliation"in. Musiikki oli muuttunut enemmän punkahtavaksi säilyttäen silti thrashaavan soundinsa. Sanoitukset kritisoivat katolista kirkkoa sekä rasismia ja muita yhteiskunnan epäkohtia. Yhtyeen tyypilliseen tapaan sarkastisesti esitetyt kannanotot saivat päinvastaisen vastaanoton niin fanikannassa kuin mediassakin. Erityisesti kappale "Race War" ("rotujen välinen sota") antoi yhtyeelle natsileiman. "Don't call me your brother/'cause I ain't your fucking brother/We fell from different cunts/And your skin is an ugly color" ("Älä kutsua minua veljeksi/koska en ole mikään vitun veli sinulle/Me tulemme eri kohduista/ja ihosi on ruman värinen") -- tämäntapaiset sanoitukset sulkivat bändiltä monia ovia. Toisaalta, myöhemmin kappaleessa todetaan myös edelliseen liittyen: "Our mislabelled racism/Hostilities getting worse/Accept the fact my distant cousin/We cannot live in peace" ("Väärinsuunnattu rasismimme/Yhteenotot pahenevat/Hyväksy tämä tosiasia kaukainen serkkuni/Emme voi elää rauhassa"). "Race war" ei siis ollut rasistinen kannanotto.
Vuotta myöhemmin yhtye hajosi. Kitaristi Marc liittyi The Crumbsuckersiin, Carnivoren kaltaista "thrashpunkkia" soittavaan jenkkiyhtyeeseen. 1990-luvulla yhtye soitti useita reunion-keikkoja vaihtelevalla kokoonpanolla. Peter Steele vaikutti 90-luvun alusta kuolemaansa saakka vuonna 2010 Type O Negativessa, joka on usein soittanut myös Carnivoren kappaleita. Vuonna 2006 Steele ilmoitti perustavansa Carnivoren uudestaan ja esiintyvänsä muun muassa Wacken Open Airissa. Suurella todennäköisyydellä Carnivoren tarina päättyi Steelen kuolemaan.
Kanadansuomalaiset
Kanadansuomalaiset ovat kanadalaisia, joilla on suomalaiset sukujuuret.
Suomalaisia alkoi muuttaa Kanadaan 1880-luvun alussa, ja siirtolaisuus jatkoi suurena aina 1900-luvun puoliväliin asti. Suomalaisten siirtolaisuus Kanadaan johtui usein taloudellisista realiteeteista ja sodista. Kanada valittiin usein muuttokohteeksi, koska se muistuttaa monella tapaa, kuten luonnoltaan, Suomea. Poliittisesti kanadansuomalaiset olivat sosialistisia ja mukana kanadalaisessa työväenliikkeessä. Vähemmistö oli konservatiivisia, luterilaisia. Useat kanadansuomalaiset ja amerikansuomalaiset sosialistit muuttivat lopulta Neuvostoliittoon.
Vuosina 1924–1939 Suomesta muutti Kanadaan noin 28 700 henkilöä. Tuolloin Kanada oli suomalaisen siirtolaisuuden ylivoimaisesti suurin kohdemaa; seuraavaksi suurimpiin Ruotsiin ja Yhdysvaltoihin muutti kumpaankin samalla ajanjaksolla vain noin 4 800 suomalaista.
Viimeinen suuri siirtolaisuusaalto Suomesta Kanadaan sijoittui toisen maailmansodan päättymisestä 1950-luvun alkupuolelle saakka. Vuosien 1940 ja 1960 välillä Suomesta muutti Kanadaan noin 15 200 henkilöä. Huippuvuonna 1951 muuttajia oli 5 210 henkilöä. Tällöin Kanada oli suomalaissiirtolaisten toiseksi suurin kohdemaa Ruotsin jälkeen.
Nykyään Thunder Bayssa, Ontarion provinssissa on maailman suurin Pohjoismaiden ulkopuolinen suomalaisväestö, ja kaupungissa onkin huomattavan paljon suomalaista toimintaa. Thunder Bayssä toimii myös suomalainen ja Kanadan vanhin, vuonna 1918 perustettu, osuuskuntaperiaatteella toimiva ravintola, The Hoito. Kanadansuomalaisia on noin 131 040 (2006).
Yksi tunnetuimmista kanadansuomalaisista on Matti Kurikka, joka perusti Brittiläiseen Kolumbiaan sosialismiin perustuvan utopistisen Sointula-yhteisön. Muita kuuluisuuksia ovat dokumenttifilmituottaja Albert Karvonen, Suomen lionismin ”isä” Arne Ritari, punkmuusikko Joe Keithley, jääkiekkoilijat Pentti Lund ja Chris Pronger, laulaja-lauluntekijä Kate Maki, asustetehtailija Peter Nygård ja näyttelijä Pamela Anderson.
Transkriptointi
Transkriptointi tarkoittaa musiikin ylöskirjaamista, jollain notaatiojärjestelmällä, esimerkiksi nuotteina taikka tabulatuurina. Tuotettu transkriptio on siten oma tulkinta soivasta musiikista.
Termillä saatetaan tarkoittaa taidemusiikin yhteydessä myös musiikin sovittamista, esimerkiksi sävellyksen instrumentin vaihtamista toiseen tai sovittamista muulle kuin alkuperäiselle kokoonpanolle.
Niin kauan kuin ihmiset ovat puhuneet, on myös ollut eräänlaista transkriptointia olemassa – esimerkkinä puhutun sanan kirjaamista luolien seiniin. Täten voidaan olettaa, että musiikin saralla on tehty alusta asti täsmälleen samalla tavalla – tosin meidän tuntema nuotitus nykyään ulkoasultaan ja esitystavaltaan on ollut hyvinkin erilainen 1000 vuotta sitten.
Anekdoottina kerrottakoon ranskalaisesta säveltäjästä Olivier Messiaen:sta, joka transkriboi linnun viserrystä ja käytti sitä sävellyksissään.
Tietokonesovelluksilla voidaan hidastaa äänilähteen toistonopeutta, jolloin esimerkiksi nopeatempoiset kohdat ovat helpommin kuultavissa. Myös eri taajuuksia voidaan tarvittaessa muuttaa.
Soivaa äänilähdettä ei kuitenkaan välttämättä tarvitse itse kirjoittaa nuoteiksi, vaan voidaan käyttää apuna eräitä tietokonesovelluksia. Periaatteena on, että tietokoneelle tallennetaan johonkin muotoon (esimerkiksi .wav) ääntä, jonka ohjelma prosessoi ja tuottaa midi-tiedoston, jonka voi joko tulostaa nuotteina paperille tai kuunnella. Ongelmana transkriptointisovelluksissa on erilaisten häiriöäänten (esimerkiksi rumpujen iskut) tuottamat turhat sävelet ja epätarkkuudet.
Midway Games
Midway Games on yhdysvaltalainen videopelejä julkaiseva yritys, joka on tunnettu muun muassa pelisarjoista "Mortal Kombat", "NBA Jam" ja "Spy Hunter". Midway oli Yhdysvaltain vanhin vielä toiminnassa oleva videopeliyritys.
Midway aloitti vuonna 1958 Chicagossa itsenäisenä viihdelaitevalmistajana nimellä Midway Manufacturing. Bally osti yhtiön vuonna 1969. Vuonna 1973 Midwaysta tuli yksi varhaisimmista yhdysvaltalaisista kolikkopelivalmistajista. Koko 1970-luvun ajan Midwaylla oli hyvät suhteet japanilaiseen videopelivalmistajaan Taitoon, ja kummatkin huolehtivat toistensa pelien jakelusta omassa maassaan. Midwayn todellinen läpimurto markkinoilla tapahtui vuonna 1978, kun Midway toi Yhdysvaltain markkinoilla Japanissa menestyneen kolikkopelin "Space Invaders"; sitä seurasivat muun muassa "Pac-Man" vuonna 1980 ja "Ms Pac-Man" vuonna 1982. 1970-luvun lopusta 1980-luvun loppuun Midway oli Yhdysvalloissa markkinoiden johtaja. Bally yhdisti flipperien valmistuksena Midwayn kanssa 1980-luvun alussa ja tuloksena oleva yksikkö tunnettiin nimellä Bally/Midway Manufacturing.
Williams Electronics hankki Bally/Midwayn omistukseensa vuonna 1988.
Yhtiö hakeutui Chapter 11-menettelyyn vuonna 2009 ja ajautui konkurssiin vuonna 2010, jolloin Warner Bros osti oikeudet eräisiin pelisarjoihin kuten "Mortal Kombat".
Francesco Patrizi da Cherso
Francesco Patrizi da Cherso (1529-1597) tunnettu myös nimillä Franciscus Patricius ja Frane Petric, oli italialainen filosofi ja luonnontieteilijä. Hän kehitti omintakeisen maailmankaikkeuden selitysteorian. Sen mukaan avaruus jatkuu samanalaisena äärettömyyksiin - mitään sisäkkäisiä taivaankansia tai viidettä alkuainetta ei ole olemassa. Tähtienvälinen ääretön tyhjyys on täynnä auringon säteilemää valoa. Tämä valo aiheuttaa kaikki materiaalisen maailman tapahtumat. Se muuntuu perusalkuaineiksi kuumaksi ja kylmäksi, ja näiden vuorovaikutuksesta syntyy kaikki aine. Patrizi myönsi että maapallo pyörii oman aksenlinsa ympäri, mutta ei uskonut sen kiertävän Aurinkoa. Vaikka Aurinko oli keskeinen tekijä maailmassa merkitykseltään, Patrizi ei pitänyt sitä maailmankaikkeuden keskipisteenä.
Sytokiniinit
Sytokiniinit ovat kasvihormoneja, jotka edistävät solunjakautumista ja ehkäisevät lehtien kellastumista ja hedelmien kypsymistä. Sytokiniineja on myös muilla organismeilla: esimerkiksi "Agrobacterium tumefaciens" tuottaa sytokiniinejä.
Sytokiniinit löydettiin, kun tutkittiin mitkä aineet saisivat tupakan varren solut kasvamaan solukkoviljelmässä. Havaittiin, että sillin maidista saatu DNA aktivoi kasvua. Aktivoiva tekijä eristettiin ja nimettiin kinetiiniksi (CHNO). Kinetiini on DNA:n hajoamistuote. Myöhemmin maissista löydettiin tseatiiniksi (CHNO) nimetty aine, joka toimii kinetiinin tavoin. Tseatiini on yleisin kasvien sytokiniini. Nykyisin sytokiniineiksi lasketaan aineet, jotka vaikuttavat trans-tseatiinin (tseatiinin aktiivinen muoto) tavoin.
Yleisimmällä sytokiniinillä tseeatiinilla on kaksi rengasta sisältävä rakenne. Se voi esiintyä vapaana aminopuriinina, ribosidina, ribotidina tai glykosidina. Tseatiinin trans-muoto on aktiivisempi kuin sen cis-muoto. Tseatiinimäärä voidaan määrittää esimerkiksi immunologisilla menetelmillä.
Sytokiniinit säätelevät solusykliä. Ne saavat auksiinin kanssa solun siirtymään syklin S-vaiheeseen. Mikäli solussa on pulaa sytokiniineista, solusykli pysähtyy G2-vaiheeseen eikä etene mitoosiin.
Sytokiniini säätelee auksiinin kanssa kasvaako solukosta juuria, versoja vai kallusta. Sytokiniinin ja auksiinin määrät ja suhteet vaikuttavat kasvutulokseen. Ks. hormonien eri määrillä voidaan laboratoriossa saada samanlaisesta solukosta kasvamaan toisessa viljelmässä juuria ja toisessa versoa.
Sytokiniinit aiheuttavat apikaalidominanssin purkautumisen. Mikäli sytokiniineja lisätään hankasilmuihin, alkavat ne kasvattaa versoa vaikka normaalissa kasvissa kärkisilmusta erittyvä auksiini pitää hankasilmut levossa.
Sytokiniinit pidentävät lehtien ikää. Sytokiniineja liikatuottavien kasvimutanttien lehdet kukoistavat tavallisten kasvien kellastuessa. Kasvimutanttien lehdissä on myös enemmän klorofylliä. Sytokiniinit lisäämät ravintoaineiden kulkeutumista lehteen.
Sytokiniinit laajentavat soluja sirkkalehdissä, mutta estävät solujen laajenemista varressa ja juurissa.
Cesare Cremonini
Cesare Cremonini (1550-1631), tunnettu myös nimellä Caesar Cremonius oli italialainen filosofi ja luonnontieteilijä ja Galileo Galilein ystävä. Hän oli professorina Padovassa. Hänen filosofiansa oli yhdistelmä Aristoteleen opetuksia ja kristinuskoa. Cremonini päärteoksia olivat Descriptio universae naturalis Aristotelicae Philosophiae; Explanatio prooemii librorum Aristotelis de physico auditu, Padua 1596; Disputatio de coelo, Venedig 1613; De calido innato et semine, Leiden 1634; De imaginatione et memoria, Venedig 1644; Tractatus tres de sensibus externis, de sensibus internis, de facultate appetitiva (ed. T. Lancetta), Venedig 1644.
Paras Bir Bikram Shah Dev
Paras Bir Bikram Shah Dev (s. 30. joulukuuta 1971) on Nepalin entisen kuninkaan Gyanendran ja kuningatar Komal Rajya Laxmi Devi Shahin ainoa poika. Hän oli Nepalin kruununprinssi ennen maan julistamista tasavallaksi toukokuussa 2008.
Paras oli ainoa henkiin jäänyt kuningasperheen jäsen, joka oli paikalla, kun hänen serkkunsa kruununprinssi Dipendra surmasi 11 kuningasperheen jäsentä 1. kesäkuuta 2001. Dipendra itse haavoittui ja kuoli kolmen päivän kuluttua. Parasin selviytyminen on saanut aikaan epäilyjä, että hänellä oli osuutensa tapahtuneeseen. Dipendran kuoltua Parasin isä Gyanendra kruunattiin kuninkaaksi.
Paras kävi Luther Collegea Yhdysvalloissa, muttei valmistunut. Hän on naimisissa Himani Singhin kanssa, joka kuuluu intialaisen Rajasthanin kuningassukuun, ja heillä on kolme lasta. Paras on pitänyt vuodesta 2001 matalaa profiilia ja näyttäytynyt vain harvoissa tilaisuuksissa.
Vuonna 1997 Paras törmäsi Putafi Sadakissa Mitsubishi Pajerollaan taksiin, jolloin sen kuljettaja sai surmansa. Vuotta aikaisemmin hän aiheutti samanlaisen onnettomuuden Bharatpurissa. Törmättyään moottoripyörään Paras ammuskeli ilmaan pyrkien pelottelemaan silminnäkijät tiehensä.
Humalaisen Parasin väitetään surmanneen tahallaan suositun nepalilaisen muusikon Praveen Gurungin ajamalla tämän yli Pajerollaan lähellä kuninkaallisen palatsin itäporttia. Opiskelijat keräsivät yli 600 000:n allekirjoittaman adressin kuningas Birendralle prinssin poistamiseksi asemastaan. Hänen väitetään myös lyöneen 1999 automaattiaseen perällä poliisimiestä, joka pysäytti hänet rattijuopumuksesta.
Paras on jäänyt Thaimaassa kiinni kannabiksen hallussapidosta 2012 ja 2014.
Napakiak
Napakiak on kaupunki Alaskassa Kuskokwimjoen pohjoisrannalla 24 kilometriä lounaaseen Bethelistä. Kaupunki on saarella joen ja Johnson's Sloughin välissä.
Vuoden väestönlaskennassa kaupungin asukasluku oli 353, joista 96,03 % oli Amerikan alkuperäiskansoihin kuuluvia. He ovat pääosin jupik-eskimoita ja kaupungissa toimii liittovaltion tunnustama Native Village of Napakiak -heimoyhteisö.
Jupik-eskimot ovat asuneet alueella noin 1000 jaa. alkaen. E.W. Nelson mainitsi kylän ensi kertaa vuonna 1878, tosin silloin se oli alajuoksulla Johnsoninjoen suulla. Vuonna 1884 herrnhutilaisten retkikunta mainitsee Napakiakin olevan lähellä Napaskiakia, joka antaa olettaa, että kylä oli siirtynyt nykyiselle paikalleen. Vuonna 1910 kylän asukasluku oli 166.
Elokuussa 1929 kylässä vihittiin käyttöön kolmen vuoden rakennusprojektin jälkeen herrnhutilaisten kirkko. Vuonna 1939 aloitti toimintansa koulu ja vuonna 1946 eskimoiden osuuskunnan ylläpitämä kauppa. Postitoimisto aloitti vuonna 1951. National Guard Armory rakennettiin 1960. Napakiak sai kaupunkioikeudet vuonna 1970. Kiitotie lentokoneille avattiin 1973.
Madhav Kumar Nepal
Madhav Kumar Nepal (s. 6. maaliskuuta 1953) on nepalilainen poliitikko, joka toimi Nepalin pääministerinä 25. toukokuuta 2009 – 30. kesäkuuta 2010. Hän erosi virastaan maan poliittisen ilmapiirin kiristyttyä.
Nepal toimi aiemmin Nepalin kommunistisen puolueen (yhdistynyt marxilais-leniniläinen) (CPN(UML) pääsihteerinä.
Viimeisissä vaaleissa 1999 sittemmin hajonnut kongressipuolue sai äänistä 37,3 % ja CPN(UML) 31,6 %. Nepal oli varapääministeri CPN(UML):n vähemmistöhallituksessa ja myöhemmin oppositiojohtajana. Nepal pidätettiin vuonna 2001 Koiralan hallituksen vastaisissa protesteissa. Myöhemmin hän yhdisti voimansa Koiralan kanssa kuningas Gyanendran otetta kaiken vallan maassa. Kesäkuussa 2003 kuningas pyrki kokoamaan hallituksen, jolloin Nepal oli viiden puolueen ehdokkaana pääministeriksi. Kuningas nimitti virkaan kuitenkin konservatiivisen ja kuningasmielisen Surya Bahadur Thapan. Nepal kehotti kuitenkin maolaisia pitämään yllä aselepoa neuvottelujen katketessa.
Kommunistinen puolue on monarkian vastainen ja Nepal on lausunut kuninkaasta tulevan tavallisen kansalaisen kun hänet valittiin uutta perustuslakia säätävään kokoukseen.
Boys for Pele
Boys for Pele on laulaja-pianisti Tori Amosin vuonna 1996 ilmestynyt kolmas soololevy. Levyn musiikki on Amosin säveltämää. Amos on toiminut myös levyn tuottajana. Boys for Pele sekoittaa popmusiikkiin muun muassa barokkiajan klassisen musiikin piirteitä. Amosin soittama Bösendorfer-piano on tärkein soitin, mutta Amos soittaa osassa kappaleita popmusiikille epätyypillisesti myös cembaloa, klavikordia ja urkuharmonia. Taustalla on mm. jousia ja vaskipuhaltimia. Albumin tunnetuin kappale on ”Professional Widow”, josta Armand van Helden teki menestyneen tekno-remixin. Britanniassa julkaistiin levystä uusi painos, jossa remix oli mukana ja kappale ”In the Springtime of His Voodoo” poistettu.
Albumin nimi viittaa havaijilaiseen tulivuoren jumalattareen Peleen (ei jalkapalloilija Peléen). Muutoinkin useat albumin laulut viittaavat niin egyptiläiseen, havaijilaiseen kuin kristilliseenkin mytologiaan. Sanoitukset ovat henkilökohtaisia ja paikoin vaikeaselkoisia runsaiden metaforien ja myyttisten ainesten takia.
Levyllä on 18 kappaletta, joista 4 on noin minuutin pituisia ”välisoittoja”. "Boys for Pele" käsittelee henkistä uudistumista, menneisyyden traumoista selviytymistä, ihmissuhteita, eroamista, seksuaalisuutta ja uskontoa. Kappale Marianne kertoo Amosin entisen opiskelukaverin itsemurhasta.
B-puolet
Surya Bahadur Thapa
Surya Bahadur Thapa (21. maaliskuuta 1928 Dhankuta – 15. huhtikuuta 2015 New Delhi, Intia) oli nepalilainen poliitikko, pääministerinä viisi kertaa kolmen eri kuninkaan alaisuudessa. Hänen uransa kesti lähes 50 vuotta. Thapan kaudet olivat 1963–1964, 1965–1969, 1979–1983, 1997–1998 ja 2003–2004.
Kuningas Gyanendra nimitti hänet viidennen kerran 4. kesäkuuta 2003. Hän erosi 7. toukokuuta 2004, kun tyytymättömyys pakotti kuninkaan nimittämään uuden hallituksen. Pääministeriksi palasi hänen edeltäjänsä Sher Bahadur Deuba 2. kesäkuuta.
Thapalla suoritti korkeakoulututkinnon (B.A.) Allahabadin yliopistossa Intiassa ja sai kirjallisuuden kunniatohtorin arvon Kurukshetran yliopistosta. Hänellä oli poika ja kolme tytärtä.
Abskissihappo
Abskissihappo eli ABA on kasvihormoni, joka vanhentaa solukkoja sekä ehkäisee kasvua ja silmujen avautumista. ABA auttaa kasvia selviämään kuivuudesta ja kylmyydestä sekä estää siementen liian aikaista itämistä.
Abskissihapon kemiallinen kaava on CHO, moolimassa 264.32 g/mol ja CAS-numero 14375-45-2.
Abskissihapon rakenne muistuttaa karotenoideja. ABA voi konjugoitua esimerkiksi glukoosiin inaktivoimista ja varastoimista varten. ABA inaktivoituu myös hapettumisen seurauksena. ABA valmistetaan kasvissa isopentenyylipyrofosfaatista. Valmistuksen välituotteina on ksantofyllejä. Valmistus alkaa kasvin plastideissa, mutta loppuu solulimassa.
ABA voidaan määrittää biotesteillä, joissa esimerkiksi seurataan ilmarakojen sulkeutumista, jota ABA aiheuttaa. Määritys voidaan toteuttaa myös immunologisesti tai kaasukromatografian keinoin.
ABA lisää eteenin tuottoa, jolloin solukkojen vanheneminen kiihtyy. ABA vanhentaa solukoita myös eteenistä riippumatonta reittiä pitkin.
ABA auttaa kasvia selviämään kuivuudesta. Kuivuudesta kärsivä kasvi tuottaa enemmän ABA:a, joka saa ilmaraot sulkeutumaan ja vähentää täten haihdutusta. ABA hidastaa versojen kasvua, mutta kiihdyttää kasvua juurissa, jolloin kasvi voi hamuta pidemmillä juurillaan vettä syvemmältä. ABA saa siemenissä tuottumaan proteiineja, joilla siemen pärjää kuivuudessa.
ABA auttaa kasvia selviämään myös kylmyydestä aikaansaamalla kylmänkestoa lisäävien proteiinien tuoton soluissa.
ABA pitää siemenet ja silmut lepotilassa.